Diari Oficial de la Generalitat Valenciana


Sumari del DOGV 5079, del 26-08-2005 (2005/9737)

Informació pública del pla especial de volumetria de l'edifici de nova seu de les direccions provincials de Tresoreria de la Seguretat Social i Institut Nacional de la Seguretat Social i suspensió de l'atorgament de llicències a la parcel·la afectada.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5079

Data del DOGV
:   26-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9737


Organisme emissor
:   Ajuntament de Castelló de la Plana

Tipus de document
:   Anunci

Informació pública del pla especial de volumetria de l'edifici de nova seu de les direccions provincials de Tresoreria de la Seguretat Social i Institut Nacional de la Seguretat Social i suspensió de l'atorgament de llicències a la parcel·la afectada. [2005/Q9737]
  
El Ple de l'Ajuntament, en la sessió feta en data 7 de juliol de 2005, va adoptar l'acord següent:
  
«Vist l'expedient que s'està tramitant per a aprovar el pla especial de volumetria de l'edifici de la nova seu de les direccions provincials de la Tresoreria de la Seguretat Social i de l'Institut Nacional de la Seguretat Social i els següents
  
Antecedents
  
1. La Tresoreria General de la Seguretat Social ha sol·licitat la tramitació del pla especial abans esmentat, en data 30 de maig de 2005.
  
2. La Tresoreria General de la Seguretat Social pretén construir un edifici per a oficines públiques en una parcel·la que no comprén l'illa completa situada entre l'avinguda del Mar i el carrer del Marqués de l'Ensenada i, tenint en compte que
  
I. Per a l'ús administrativoestatal a què es destinarà la parcel·la indicada, resulta aplicable l'ordenança d'equipament administrativoinstitucional (Z-AD), que reconduïx en aquest cas la Z-2, atesa la situació i les condicions de la parcel·la on es pretén edificar.
  
No obstant això, el Pla General, en les ordenances particulars del sòl dotacional, apartat 2.6, Condicions generals del sòl dotacional, preveu la possibilitat de justificar que és necessària una altra configuració, volumetria o alçària de l'edifici i que amb aquesta finalitat es redactarà l'oportú pla especial.
  
II. L'objecte del pla especial és adequar l'altura de les distintes plantes a l'ús oficina pública, de tal manera que l'altura màxima de l'edificació ?alçària de cornisa- a l'avinguda del Mar siga de 25,35 metres en comptes de 23 metres que preveu el Pla General i de 14,55 metres al carrer del Marqués de l'Ensenada, en lloc de 13 metres que preveu el Pla General, sense alterar cap altra determinació prevista en l'ordenança Z-2.
  
III. El motiu pel qual s'elabora el pla especial és la necessitat de dotar les plantes d'oficines d'una alçària adequada a l'ús indicat, ja que la Z-2 és una ordenança d'ús preferentment residencial i resulta insuficient per a donar resposta a un edifici d'oficines, en el qual es requerixen espais per a albergar múltiples instal·lacions que no són necessàries en l'ús residencial i que al mateix temps pretén oferir una imatge institucional i d'excel·lència.
  
IV. De l'article 37 de la Llei Reguladora de l'Activitat Urbanística i 147 del Reglament de Planejament de la Comunitat Valenciana, es desprén que els plans especials els poden promoure les distintes administracions públiques directament o a través dels seus concessionaris o agents, per a exercir les seues competències sectorials. Atés que l'elaboració de plans especials urbanístics no forma part de l'objecte de la Tresoreria General de la Seguretat Social, és procedent que el document presentat l'assumisca l'ajuntament.
  
V. De l'article 24 de la Llei Reguladora de l'Activitat Urbanística i els articles 86.1 i 88.1.b del Reglament de Planejament de la Comunitat Valenciana es desprén que els plans especials poden formular-se com a complement, desenvolupament, millora o fins i tot modificació del Pla General i que dins dels esmentats plans es troba el de protecció, integració i funcionalitat de les dotacions i infraestructures. L'article 88.1.b determina com una de les finalitats dels plans esmentats, ?defendre'n la funcionalitat?, per la qual cosa resulta aplicable aquesta figura de planejament. Per a la tramitació dels plans especials resulta d'aplicació l'article 38 i següents de la Llei Reguladora de l'Activitat Urbanística.
  
Per tot això, vistos els preceptes esmentats i els informes de les assessores tècnica i jurídica de l'Agència de Desenvolupament Urbanístic, a proposta de la Comissió Informativa d'Urbanisme i Obres, s'acorda:
  
Primer
  
Fer propi el pla especial de volumetria de l'edifici de la nova seu de les direccions provincials de la Tresoreria General de la Seguretat Social i de l'Institut Nacional de la Seguretat Social, situat entre l'avinguda del Mar i el carrer del Marqués de l'Ensenada, presentat per la Tresoreria General de la Seguretat Social.
  
Segon
  
Exposar al públic el pla especial a què es fa referència pel termini d'un mes a efectes d'al·legacions i suspendre l'atorgament de llicències a la parcel·la afectada.
  
La qual cosa es fa pública perquè se'n prenga coneixement general i de conformitat amb l'article 38 de la Llei 6/1994, de 15 de novembre, Reguladora de l'Activitat Urbanística, a fi que durant el termini d'un mes, comptat a partir de la present publicació, els qui hi estigueren interessats puguen consultar l'expedient (de 09.00 a 14.00 hores, a l'Agència de Desenvolupament Urbanístic, dependència de l'Ajuntament de Castelló de la Plana, situada en l'avinguda dels Germans Bou, número 16, i presentar les al·legacions que hi creguen convenients.